SMU(A) Tarbiah Diniah Tahfiz

SMU(A) Tarbiah Diniah Tahfiz atau nama ringkasnya SMU(A) TDTBSB, merupakan sebuah Sekolah Menengah Ugama kelolaan Yayasan Islam Kelantan yang terletak di Kampung Bunut Sarang Burung.

SMU (A) Tarbiah Diniah Tahfiz diasaskan di kampung Bunut Sarang Burung ini adalah sebuah institusi pendidikan Menengah Ugama Arab aliran Tahfiz. Tapak pendidikan ini diasaskan pada tahun 1962 dan kini telah menjadi pusat pengajian bagi akademik dan tahfiz

Sejarah 

Pada tahun 1962, Ustaz Hj. Wan Yusof bin Wan Yaakob. Seorang Al-Malak Kampung Bunut Sarang Burung mengasaskan Sekolah Asuhan Agama Bunut Sarang Burung yang dibina atas Lot 848 seluas 350 depa, khas buat anak didik dari sekitar kampung serta anak-anak yatim. Sekolah ini bermula hanya dengan pondok beratap rumbia, bertiangkan batang nibong dan berdinding kayu. Kini, sudahpun dibangunkan dan diperhias kemas atas tanah seluas 3 ekar.

Di peringkat awalnya, pihak sekolah hanya melaksanakan Kurikulum Dinie Azhari. Pada tahun 2004, Kelas Pengajian Tahfiz (KEPTA) dijalankan tanpa sukatan khusus. Kemudian pada 2012, penambahbaikan dibuat dengan penetapan kurikulum Al-Quran sebanyak 3 juzu' setahun. Bermula 2016, pihak sekolah telah melaksanakan kurikulum Al-Quran 30 juzu' sebagaimana Maahad Tahfiz Yayasan Islam Kelantan (6,7,6,7,4).

Pencapaian 
SMU (A) TDT BSB telah merangkul Johan Keseluruhan bagi Kejohanan MASSAK Zon Tumpat 2025 yang telah berlangsung di SMU(A) Bustanus Saadah Morak.

Alamat 
SMU(A) Tarbiah Diniah Tahfiz
Kampung Bunut Sarang Burung
16200 Tumpat
Kelantan, Malaysia

 Pautan luar  
 Facebook Rasmi
Persatuan Alumni

 Rujukan